Domstolens kendelse (Ottende Afdeling) af 12. februar 2015 – straffesag mod Claudia Concu og Isabella Melis (anmodning om præjudiciel afgørelse fra Tribunale ordinario di Cagliari – Italien)
(Sag C-457/14) 1
(Præjudiciel forelæggelse – procesreglementets artikel 99 – enslydende præjudicielle spørgsmål – artikel 49 TEUF og 56 TEUF – etableringsfrihed – fri udveksling af tjenesteydelser – hasardspil – national lovgivning – omorganisering af koncessionssystemet gennem en synkronisering af udløbstidspunktet – nyt udbud – koncessioner med en kortere varighed end de tidligere koncessioner – restriktion – tvingende almene hensyn – proportionalitet)
Processprog: italiensk
Den forelæggende ret
Tribunale ordinario di Cagliari
Tiltalte i straffesagen
Claudia Concu og Isabella Melis
Konklusion
Artikel 49 TEUF og 56 TEUF samt ligebehandlingsprincippet og effektivitetsprincippet skal fortolkes således, at de ikke er til hinder for en national lovgivning som den i hovedsagen omhandlede, der foreskriver afholdelse af et nyt udbud af koncessioner med en kortere varighed end de tidligere tildelte koncessioner ved hjælp af en omorganisering af systemet gennem en synkronisering af udløbstidspunktet for koncessionerne.
____________
____________
1 EUT C 439 af 8.12.2014.